  Виталий Пронин 30-тӥ южтолэзе усьтӥськиз П. Чайковскийлы сӥзем 58-тӥез фестиваль.Ижысь выльдэм Операя но балетъя театрын «Лебединое озеро» балетэн 30-тӥ южтолэзе усьтӥськиз П. Чайковскийлы сӥзем 58-тӥез фестиваль. Та нуналэ ик Воткинскын ӧсъёссэ усьтӥз дано крезьгурчимылэн выльдӥськем музей-усадьбаез.П. Чайковскийлэн музей-усадьбаез тупатъян-выльдон ужъёслы шуыса пытсаськиз 2013-тӥ арын. Музеен кивалтӥсь Татьяна Неганова верамъя, тупатъян ужъёс трос на.- 30-тӥ мартэ ми усьтомы мемориал юртэз, кудӥз пуктэмын вал 1806-тӥ арын но кудаз 175 ар талэсь азьло вордӥськиз Пётр Чайковский. Та юрт быдэсак выльдэмын но туала куронъёсъя каремын. Но экскурсие лыктӥсьёслэн син азязы та юрт усьтӥськоз сыӵеен, кыӵе вал со 1806-тӥ арын. Малпасько, куартолэзе усадьбаын тупатъян ужъёс йылаз-пумаз вуозы. «Пичи дырысь вуэм крезьгур» - тазьы нимаське П. Чайковскийлэн выльдэм усадьбаысьтыз вылез адӟытон.Фестиваль дыръя Воткинскын улӥсьёс адӟозы крезьгур дуннеысь кизилиосты. Кылсярысь, 2-тӥ апреле соос учкозы-кылзозы Россиысь калык артистэз Денис Мацуевез но Удмуртиысь симфонической оркестрез. 14-тӥ оштолэзе - М. Пятницкий нимо ӟуч калык хорез. 16-тӥ апреле Воткинске вуоз Санкт-Петербургысь Мариинской театрысь симфонической оркестр но солэн директорез, чеберлыкъя кивалтӥсез но дирижёрез Валерий Гергиев но мукетъёс. 6-тӥ куартолэзе Воткинскын гинэ концерт сётоз тодмо кырӟась Любовь Казарновская. 6+ Галина Семёнова Теги: Воткинск Ижкар калыккуспофестиваль Операянобалетъятеатр ужрад Чайковскийлы-175ар  